Ολυμπιακό Κωπηλατοδρόμιο Σχοινιά

Το Ολυμπιακό Κωπηλατοδρόμιο Σχοινία (ή Σχινιά) κατασκευάστηκε για να φιλοξενήσει τα αγωνίσματα τις κωπηλασίας και του κανόε σπριντ, στους Ολυμπιακούς Αγώνες 2004 στην Αθήνα.Επίσημες καταγραφές Θερινών Ολυμπιακών Αγώνων 2004.  Έκδοση 2. σσ. 283, 372.

Είναι η βορειότερη αθλητική εγκατάσταση των Αγώνων του 2004 και βρίσκεται στα ανατολικά του Μαραθώνα. Καλύπει 1,24 τετραγωνικά χιλιόμετρα και έχει χωρητικότητα 14.000 θεατών.  Αποτελεί τμήμα του Εθνικού Πάρκου Σχινιά.

Αν και δεν είχε ολοκληρωθεί πλήρως μέχρι τις 31 Ιανουαρίου 2004, φιλοξένησε την πρώτη του επιτυχή διοργάνωση, το Παγκόσμιο Πρωτάθλημα Κωπηλασίας Εφήβων/Νεανίδων, τον Αύγουστο 2003. Κατά τη διάρκεια αυτών των αγώνων, πολλά σκάφη γέμισαν νερό εξαιτίας θυελλωδών ανέμων. Οι περισσότεροι τελικοί αγώνες διεξήχθησαν σε μικρότερη διαδρομή για να αποφευχθούν τα κύματα στο δεύτερο μισό της, μήκους 2 χιλιομέτρων, λίμνης.

Κατά τη διάρκεια της κατασκευής του υπήρξαν αντιδράσεις για πιθανή περιβαλλοντική καταστροφή, μιας και καταλήφθηκε σχεδόν η μισή έκταση του υδροβιότοπου ούτως ώστε να κατασκευαστεί η εγκατάσταση.

Το κωπηλατοδρόμιο είναι ένα από τα μόνο τρία εγκεκριμένα από τη Διεθνή Ομοσπονδία Κωπηλασίας ως προπονητικού κέντρου - τα άλλα δύο είναι σε Μόναχο και Σεβίλλη. Φιλοξενεί πανελλήνια πρωταθλήματα κωπηλασίας και κανό, και επίσης φιλοξένησε το Ευρωπαϊκό Πρωτάθλημα Κωπηλασίας 2008 τον Σεπτέμβριο του 2008. Μετά το τέλος της Ολυμπιάδας, η εγκατάσταση ανακατασκευάστηκε πλήρως από τη Γερμανική εταιρεία Hochtief.

 Παραπομπές 

Εξωτερικοί σύνδεσμοι

 Επίσημη Ιστοσελίδα (από Internet Archive)

Κατηγορία:Αθλητικές εγκαταστάσεις Θερινών Ολυμπιακών Αγώνων 2004
Κατηγορία:Κωπηλασία στην Ελλάδα
Κατηγορία:Κανόε καγιάκ στην Ελλάδα
Κατηγορία:Μαραθώνας